בשנות ה-80 וה-90, נערכה האליפות באצטדיון מרכז הטניס בירושלים, שבו כ-300 מקומות ישיבה. מאז שנות ה-2000 נערכת האליפות במקומות שונים. ב-2018 חזר מרכז הטניס בירושלים לארח את האליפות, לאחר שנים רבות שלא התקיימה בו.
The Hush Sound
The Hush Sound (בתרגום חופשי: צליל השקט) היא להקה מאילינוי, ארצות הברית. באוגוסט 2005 התחילה הלהקה להוציא אלבומים תחת חברת ההקלטות Decaydance Records.
השנים המוקדמות.
הלהקה הוקמה על ידי גרטה סלפטר ובוב מוריס. השניים נפגשו כאשר גרטה הייתה בחטיבת הביניים ובוב בתיכון. בעיניהם של רבים מחבריהם, בוב וגרטה היו "זוג מוזר". בוב היה מופיע בהופעות של מוזיקת רוק, בעוד גרטה הייתה פסנתרנית קלאסית.
הלהקה הוקמה באופן רשמי בסוף 2004/תחילת 2005, כאשר בוב וגרטה חשבו שהשירים שכתבו ראויים מספיק לפרסום. שם הלהקה היה במקור "The Hush", אך שונה ל"The Hush Sound", כדי למנוע בלבול עם ראפר בעל שם דומה. בתחילת דרכה, הלהקה ניגנה בעיקר שירים אקוסטיים (ללא כלי נגינה אלקטרוניים). כשבוב וגרטה החליטו שפסנתר וגיטרה אינם מספיקים כדי להגיע לצלילים שרצו להשיג, החלו לחפש מתופף ובסיסט, כך מצאו את דארן וילסון, כריס פולר ומליקה אל האדי שהיו חברים בלהקה אחרת.
פעילות.
לקראת סוף מרץ 2005 החליטו חברי הלהקה להקליט את אלבום הבכורה שלהם. האלבום הוקלט באולפן "Gallery of Carpet", באילינוי שבארצות הברית. האלבום נקרא "So Sudden" (בתרגום חופשי- כה מפתיע). שם האלבום נבחר כדי לשקף את המהירות בה התגלגלו דברים בלהקה. האלבום יצא באופן עצמאי, אך למרות זאת נמכרו 300 עותקים של האלבום תוך שני לילות בלבד. חמישה חודשים לאחר מכן, הלהקה התחילה להופיע. תוך זמן קצר זכו לתשומת לבו של חבר להקת פול אאוט בוי, פיט ונץ; השמועה טוענת כי שמע עליהם דרך אתר האינטרנט "purevolume" ושלח לחברי הלהקה הודעה באמצעות הדואר האלקטרוני בה כתב כי הוא מעוניין להחתים אותם בחברת התקליטים "Decaydance Records" שבבעלותו.
הלהקה אכן הוחתמה בחברה והאלבום "So Sudden" הוצא מחדש. הלהקה הצטרפה למסע ההופעות "Black Clouds and Underdogs" שנערך בשנת 2006, יחד עם להקות רבות ובהן פול אאוט בוי, From First To Last, Hawthorne Heights ו- The All-American Rejects. במקביל החלה להקליט את האלבום השני, שהופק על ידי שון או'קיף וחבר להקת פול אאוט בוי, פטריק סטאמפ. האלבום, שנקרא Like Vines (בתרגום חופשי - כמו גפנים), יצא ביוני 2006.
לאחר צאת האלבום השני, יצאה הלהקה לסיבוב הופעות בשיתוף עם פאניק! אט דה דיסקו שלאחריו נטלו הפסקה בת חודש, רק על מנת לשוב לסיבוב הופעות נוסף, הפעם עם הלהקות Jack's Mannequin, Copeland ו- Daphne Loves Derby. בנובמבר 2006 הלהקה יצאה לסיבוב ההופעות הראשון שלה לבד. הלהקה נתמכה על ידי מופעי חימום של הלהקות This Providence, This Is Me Smiling ו- Murder by Death. ב-7 במרץ 2008 עתידה הלהקה לפתוח בסיבוב הופעות יחד עם Straylight Run, Spitalfield ו- Pablo. סיבוב ההופעות יכלול עצירה בפסטיבל SXSW.
שמורת חרמון
עודד גרנות
עודד גרנות (נולד ב-9 באוקטובר 1947) הוא עיתונאי ישראלי ומזרחן. משמש כפרשן בערוץ קשת 12. היה הפרשן לענייני ערבים ואקטואליה של ערוץ 1.
ביוגרפיה.
נולד בשם עודד גרוס בתל אביב. שירת כקצין ביחידה 848 של אגף המודיעין. מ-1969 עד 1971 עבד במשרד ראש הממשלה. בשנים 1971-1983 שימש ככתב לענייני ערבים ב"מעריב" ובגלי צה"ל. בשנים 1983-1986 היה ראש משרד "מעריב" בוושינגטון. מ-1986 עד 1992 שימש כראש דסק החוץ ב"מעריב". מ-1992 עד 2002 היה ראש דסק המזרח התיכון בעיתון. ב-2001 הצטרף לערוץ 1 של רשות השידור כפרשן לענייני ערבים ואקטואליה וראש דסק המזרח התיכון במקומו של אהוד יערי שעבר לחברת החדשות. לאחר שלא נבחר לצוות הפרשנים של תאגיד השידור הישראלי עבר לערוץ 12 - קשת בשנת 2017.
מאז 1981 ביקר במדינות רבות בעולם הערבי וערך ראיונות רבים עם מנהיגים ערביים, ובהם נשיאי מצרים, אנואר סאדאת וחוסני מובארכ, מלכי ירדן, חוסיין ועבדאללה השני, נשיא לבנון, כמיל שמעון, ראשי אש"ף יאסר ערפאת, ומחמוד עבאס (אבו מאזן), ועוד.
חיבר שני ספרים: "חיל המודיעין" (1981) ו"היום בו נרצח סאדאת" (1983) בשיתוף עם ז'ק רייניך, וכן מאמרים בנושאי המזרח התיכון והעולם הערבי בכתבי עת ובאנציקלופדיות.
חיים אישיים.
גרנות נשוי ואב לשתי בנות. מתגורר במודיעין.
ראשוני רגולרי
הוריה קרפ
הוריה קרפ (Horia Carp) (1869–1945) היה היסטוריון ופובליציסט, פוליטיקאי ומנהיג יהודי רומני, היה העורך של השבועון Curierul israelit ושל הירחון היהודי Cultura, פעיל ציוני כללי, בקרן קיימת לישראל, ובמסגרת איגוד היהודים הרומנים. בשנים 1927–1928 ו-1929–1931 כיהן קארפ כחבר בסנאט של רומניה. לצידו של וילהלם פילדרמן הוא מילא את התפקיד של מזכיר כללי של איחוד הקהילות היהודיות בממלכה הישנה. הוא היה אביו של מתתיאס קרפ (מחבר הספר השחור). בשנת 1943 עלה לארץ ישראל.
קורות חיים.
ילדות וצעירות.
הוריה קארפ נולד בשנת 1869 בעיירה חרלאו, בחבל מולדובה שב רומניה, בשם יהושע מיכאל קארפ למד בבית ספר יסודי בחרלאו ואת לימודיו התיכוניים עשה בבוטושאן. אף על פי שהיה דור שלישי של יהודים ברומניה, לא יכול היה בצעירותו להתאזרח, אולם שירת שירות חובה בצבא רומניה. הוא למד בהמשך רפואה באוניברסיטת יאשי אולם הפסיק לימודים אלה בשנה האחרונה כדי להיות עיתונאי.
הקריירה העיתונאית והפוליטית.
בשנת 1891 פרסם קארפ לראשונה יצירה ספרותית - הסיפור הקצר Sfântul Nicolae ("ניקולאיה הקדוש") במגזין "Ilustrațiunea Română" (האיור הרומני). בהמשך תרם קטעי ספרות לכתבי עת רבים, כמו Lumea Nouă (העולם החדש), Lumea nouă ilustrată (העולם החדש המאוייר),
Răsăritul (הזריחה), Românul (הרומנ ), Muncitorul (הפועל), Evenimentul (האירוע), Luptătorul (הלוחם)
Adevărul (האמת = אדוורול), Patriotul (הפטריוט)
אחרי שהקים את המגזין ביידיש "דער יידישע גייסט" (הרוח היהודית) יחד עם העיתונאי אליעזר רוקח (1914-1854)) יליד ארץ ישראל.
מגיל צעיר התגייס בתנועה הציונית. בדצמבר 1901 השתתף קארפ בקונגרס הציוני החמישי בבזל, כנציג הציונים מהעיר רומן. ב בין אוקטובר 1901 ובין אוגוסט 1904 ערך בבוקרשט את השבועון בשפה הרומנית "מבשרת ציון". שבועון זה הגדיר עצמו כבעל מגמה ציונית וב-1904 והחל משנת 1904 קרא לעצמו "כתב העת הציוני"'. קארפ הקדיש בהמשך את עצמו בהמשך לפעילות במסגרת "איחוד היהודים הילידים" (מ-1923 - "התאחדות יהודי רומניה") הלא ציונית ובשנת 1906 ייסד את הביטאון החצי-רשמי של הארגון, Curierul Israelit ("השליח היהודי") וערך אותו למשך כארבעים שנה. בעיתון זה הביע קארפ לא פעם עמדות שגררו מתקפות עליו מצד העיתונות הציונית.
החל מינואר 1911 פרסם קארפ את הירחון לספרות ולתרבות "קולטורה" ( Cultura "התרבות"). שהוגדר כ"כתב עת מאויר לאמנות וספרות התחייה היהודית". הופעתו הופסק כעבור שבעה חדשים בלבד, ביוני 1911. סדרה שנייה של Cultura הופיעה בין מאי 1932 לאוגוסט 1940.
ב-Cultura פרסם קארפ דברי ספרות ותרגומים מאת מחברים יהודים, הציג הישגים של יהודים בכל תחומי התרבות והמדע, מאמרים בתחום "מדע היהדות", הציג פעולות המכון לתרבות שליד בית הכנסת הכוראלי של בוקרשט וכו'.
בין השנים 1927–1928 ו-1929–1931 כיהן הוריה קארפ בסנאט הרומני מטעם המפלגה הלאומית - ליברלית.
בשנים 1928–1929 הוא הרצה באוניברסיטה העממית ע"ש ניקולאיה יורגה
כנציג הציונים הכלליים פעל קארפ כמנהל הקרן הקיימת לישראל בבוקרשט ופרסם מגזין תעמולתי בשם "ארץ ישראל" שנועד לעודד איסוף כספים למען רכישת אדמות בארץ ישראל.
בימי מלחמת העולם השנייה.
בינואר 1941 נעצר ועונה במהלך מרד הלגיונרים ופרעות בוקרשט ובנובמבר 1941 נכלל על ידי משטר אנטונסקו בין הסופרים היהודים שמכירת ספריהם נאסרה והם הוכרזו בני ערובה.
מאוחר יותר עלה לארץ ישראל.
הוא הצליח לעלות לארץ ישראל ולהתיישב בירושלים.
הוריה קארפ נפטר בשנת 1943 והובא לקבורה בכפר ברוך, יישוב שנוסד בשנת 1924 על ידי יהודים שעלו מרומניה. בזמנו במסגרת פעילות בקרן קיימת תרם קארפ להקמתו.
פעילותו הספרותית.
סיפוריו של קארפ התמקדו בחיי היהודים ברומניה, בעיקר בני המעמד הנמוך - דמויות כמו של ינקל טלאל בסיפור Sbucium (לבטים - 1903) חיים רוכל (Haim mafagiu), אברם השדוף (Avram slăbănogul) הנכון להקרבה עצמית או טאובה מוכר המים (Tauba sacagiu) מהקובץ "נפשות עייפות" (Suflete obosite). בקובץ הסיפורים "Gânduri fărâmate" (מחשבות שבורות) נגע קארפ בבעיות של הגירה וציונות.
הקובץ "Din vremuri de urgie" (זמנים של מצוקה) (1924) מספר על האפליה נגד הלוחמים היהודים בצבא הרומני בימי מלחמת נעולם הראשונה, לרבות הגורל הטרגי של כמה יהודים שנידונו למוות כ"עריקים".
כתיבתו הפוליטית והפולמוסית.
הוריה קארפ עסק הרבה בפולמוסים נגד הכתיבה האנטישמית שרווחה ברומניה בסוף המאה ה-19 ובמחצית הראשונה של המאה ה-20.
הוקיע את שנאת החינם נגד היהודים ב"תשובה לרמיזותיו של מר בוגדן דויקה" ( Răspuns insinuărilor d-lui Bogdan Duică), הבליט את תרומת היהודים להתקדמות האנושות, סינגר על ההיהדות כמו ב"הזרים בתנ"ך ובתלמוד" ("Străinii în Biblie și Talmud" ) וב"הקהילה, חשיבותה ההיסטורית"
(Comunitatea, importanța sa istorică) (1936). תרגם ועיבד את "תולדות היהודים" מאת גרץ בשני כרכים.
כתביו.
כתיבה פוליטית.
הכוללים:
מאמרים והרצאות על יהדות וספרות.